कम्लरी बस्दा पढ्न लेख्न पाउने कुरै भएन । पढाई, लेखाई नहुनु र बोल्न समेत डराउने बानी नै उनीहरुको नेतृत्व विकासको बाधक थियो । नेतृत्व वा समूह हाक्ने हिम्मत पूर्वकम्लरी मा जुटेन । जसका कारण नेतृत्व क्षमता उनीहरुभित्रै सिमित थियो । तर, अवसर पाएपछि उनै पुर्बकम्लरीहरु लोकतान्त्रिक अभ्यास गर्न थालेका छन् । सुरुमा समूहमा बस्न नमान्ने उनीहरु पदाधिकारीका लागि स्पर्धा गर्न थालेका छन् । कतिपय समूहमा निर्वाचन समेत हुने गरेको छ ।
